Legea care scade amenzile pentru tăierea ilegală a pădurilor a fost semnată de preşedintele Klaus Iohannis şi va fi aplicată. Parlamentarii au votat reducerea sancţiunilor ce fuseseră mărite de Cabinetul Cioloş.

Cei care depăşesc cu mai puţin de trei procente cantitatea de lemn aprobată pentru tăiere nu vor mai plăti 8.000 de lei ca până acum, ci vor scăpa doar cu avertisment în cazul în care sunt prinşi.

Amenda a scăzut de 10 ori şi în cazul celor care dau undă verde pentru exploatarea copacilor bolnavi sau scoşi din rădăcini. 2.000 de lei este acum sancţiunea maximă.

Un raport Greenpeace arăta acum doi ani că ţara noastră pierde trei hectare de pădure în fiecare oră.